rejauldu/bengali-wikipedia huggingface dataset:
আরিফ হোসেন মুন (জন্ম: ৫ জুন ১৯৭৩; আরিফ হোসেন নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়, ক্রীড়া সংগঠক, রাজনীতিবিদ ও ব্যবসায়ী। আরিফ তার খেলোয়াড়ি জীবনের অধিকাংশ সময় বাংলাদেশের হয়ে একজন রক্ষণভাগের খেলোয়াড় হিসেবে খেলেছেন। তিনি বর্তমানে নীলফামারীর ক্রীড়া সংস্থার সাধারণ সম্পাদকের দায়িত্ব পালন করছেন, যেখানে তিনি তৃণমুল পর্যায়ে ফুটবলের উন্নয়নে কাজ করছেন। এরপূর্বে তিনি নীলফামারী জেলা ফুটবল ফেডারেশনের সভাপতি ও জেলা ক্রীড়া সংস্থার সাধারণ সম্পাদকের দায়িত্ব পালন করেছেন।  আরিফ ১৯৯৩ সালে বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ৪ ম্যাচে অংশগ্রহণ করেছিলেন।   প্রারম্ভিক জীবন  আরিফ হোসেন মুন ১৯৭৩ সালের ৫ই জুন তারিখে বাংলাদেশের নীলফামারীর (তৎকালীন রংপুর) ডোমার উপজেলার চিকনমাটিতে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম মোহাম্মদ আনোয়ার হোসেন, যিনি একজন সুনামধন্য আইনজীবী ও রাজনীতিবিদ ছিলেন। এছাড়াও তার পিতা বাংলাদেশ আওয়ামী লিগের নীলফামারী জেলা শাখার সভাপতি ছিলেন।   আন্তর্জাতিক ফুটবল  ১৯৯৩ সালের ১১ই এপ্রিল তারিখে, মাত্র ১৯ বছর ১০ মাস ৭ দিন বয়সে, আরিফ জাপানের বিরুদ্ধে ১৯৯৪ ফিফা বিশ্বকাপ বাছাইপর্বের প্রথম পর্বের গ্রুপ এফ-এর ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ৮–০ গোলের ব্যবধানে পরাজিত হয়েছিল।  ১৯৯৩ সালের ৭ই মে তারিখে আরিফ ১৯ বছর বয়সে বাংলাদেশের তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। সংযুক্ত আরব আমিরাতের দুবাইয়ের আল মাখতুম স্টেডিয়ামে অনুষ্ঠিত শ্রীলঙ্কার বিরুদ্ধে উক্ত ম্যাচে বাংলাদেশ ৩–০ গোলের ব্যবধানে জয়লাভ করেছিল, ম্যাচটিতে তিনি পূর্ণ ৯০ মিনিট খেলেছিলেন। আন্তর্জাতিক ফুটবলে, তার ১ বছরের কম সময়ের খেলোয়াড়ি জীবনে তিনি সর্বমোট ৪ ম্যাচে অংশগ্রহণ করেছিলেন।   অবসর  খেলোয়াড়ি জীবনের ইতি টানার পর ২০১২ সালে তিনি বাংলাদেশ ফুটবল ফেডারেশনের কার্যনির্বাহী পরিষদের সদস্য নির্বাচিত হয়েছিলেন। ২০১৮ সালে এশিয়ান ফুটবল কনফেডারেশনের অর্থায়নে ১৬ কোটি টাকা ব্যয়ে নীলফামারী জেলা স্টেডিয়ামের (বর্তমান শেখ কামাল স্টেডিয়াম) উন্নয়নে তিনি ব্যাপক ভূমিকা পালন করেন। অন্যদিকে, রাজনৈতিক অঙ্গনে তিনি বাংলাদেশ আওয়ামী লিগের সাথে জড়িত রয়েছেন। তিনি আওয়ামী লিগ নীলফামারী জেলার শাখার যুগ্ম সাধারণ সম্পাদকের দায়িত্ব পালন করেছেন।   পরিসংখ্যান   আন্তর্জাতিক   দল  সাল  ম্যাচ  গোল বাংলাদেশ  ১৯৯৩  ৪  ০ সর্বমোট  ৪  ০   তথ্যসূত্র    বহিঃসংযোগ     বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:নীলফামারী জেলার রাজনীতিবিদ বিষয়শ্রেণী:ব্রাদার্স ইউনিয়নের ফুটবলার বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার বিষয়শ্রেণী:রংপুর জেলার ব্যক্তি বিষয়শ্রেণী:বাংলাদেশের আন্তর্জাতিক যুব ফুটবলার বিষয়শ্রেণী:বাংলাদেশের অনূর্ধ্ব-২৩ আন্তর্জাতিক ফুটবলার বিষয়শ্রেণী:১৯৬৮-এ জন্ম বিষয়শ্রেণী:বাংলাদেশ আওয়ামী লিগের রাজনীতিবিদ বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী ক্রীড়াবিদ-রাজনীতিবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:দক্ষিণ এশীয় গেমসে রৌপ্যপদক বিজয়ী বাংলাদেশী
চিটাগাং গ্রামার স্কুল (সংক্ষেপে: সিজিএস) চট্টগ্রামে অবস্থিত একটি  শিক্ষাপ্রতিষ্ঠান। চট্টগ্রামের পাঁচলাইশ এলাকায় প্রতিষ্ঠানটির চারটি এবং ঢাকায় দুটি ক্যাম্পাস রয়েছে। শিক্ষাপ্রতিষ্ঠানটি ১৯৯২ খ্রিষ্টাব্দে প্রতিষ্ঠিত হয় এবং প্রতিষ্ঠানটিতে ব্রিটিশ কারিকুলাম এবং এনসিটিবির ইংরেজী মাধ্যম শিক্ষাক্রমে শিক্ষা কার্যক্রম পরিচালিত হয়।  ইতিহাস  সিজিএস, ঢাকা ২০১০ খ্রিষ্টাব্দে, চিটাগাং গ্রামার স্কুলের ঢাকা শাখা স্থাপন করা হয় ঢাকার গুলশানে। যা চিটাগাং গ্রামার স্কুল, ঢাকা (সিজিএস- ডি) নামে পরিচিত।  উল্লেখযোগ্য শিক্ষার্থী  মিলা ইসলাম, সংগীতশিল্পী।  তথ্যসূত্র  বিষয়শ্রেণী:১৯৯২-এ বাংলাদেশে প্রতিষ্ঠিত বিষয়শ্রেণী:১৯৯২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:বাংলাদেশের কেমব্রিজ বিদ্যালয় বিষয়শ্রেণী:চট্টগ্রামের বিদ্যালয় বিষয়শ্রেণী:চট্টগ্রাম শিক্ষা বোর্ডের অন্তর্ভুক্ত বিদ্যালয়
thumb|upright=1.5|তিলের নাড়ু  তিলের নাড়ু বাংলার এক বিখ্যাত খাদ্য দ্রব্য। বাংলার বিভিন্ন ধরনের নাড়ু গুলির মধ্যে তিলের নাড়ু যথেষ্ট জনপ্রিয়। নবান্ন, ঈদে মিলাদুন্নবি, শবে কদর, শবে মেরাজ, দুর্গা পূজা বা নবরাত্রি, কালী পূজা বা দীপাবলি, সরস্বতী পূজা সহ বিভিন্ন উৎসবে বাঙালির ঘরে ঘরে এই নাড়ু তৈরি হয়। এই নাড়ু তিল ও গুড়ের দিয়ে তৈরি করা হয়। তিলের নাড়ু অন্যান্য নাড়ুর থেকে শক্ত বা কঠিন প্রকৃতির হয়।   উপকরণ তিল, গুড়, জল , বাদাম ভাজা পরিমাণমতো।  প্রস্তুত প্রণালী থাম্ব|বাংলার তিলের নাড়ু প্রথমে তিল হাল্কা ভেজে নিতে হয়। এরপর উনানে একটি পাত্রতে জল ও গুড় ফুঁটাতে হয়। মিশ্রণ ঘন হয়ে এলে তিল ও বাদাম দিয়ে মিশ্রণে মিশিয়ে নাড়াতে হয়।  নামানোর সময় হলে উনান থেকে পাত্রটি নামিয়ে মিশ্রণ থেকে পরিমাণ মত উপাদানগুলির মিশ্রণ নিয়ে দুই পাতের তালুতর সাহায্যে গোল গোল করে তৈরি করা হয় তিলের নাড়ু।  প্রতিটি নাড়ু গরম গরম বানানোর সুবিধার জন্য একটি পাত্রে ঠাণ্ডা জল নিয়ে মাঝে মধ্যে হাত ভিজিয়ে আবার নাড়ু বানাতে হবে। এতে নাড়ু বানানোর সময় হাতে আঠা আঠা ভাব লেগে থাকবে না। ঠাণ্ডা হলে কাঁচের বয়ামে ভরে রাখলে নাড়ু ভালো থাকবে দীর্ঘদিন।  আরও দেখুন  সুজির নাড়ু  তথ্যসূত্র  বিষয়শ্রেণী:বাংলার মিষ্টি
মিখাইলো পেত্রোভিচ মুদ্রিক (; জন্ম: ৫ জানুয়ারি ২০০১; মিখাইলো মুদ্রিক নামে সুপরিচিত) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং ইউক্রেন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।  ২০১৬ সালে, মুদ্রিক ইউক্রেন অনূর্ধ্ব-১৬ দলের হয়ে ইউক্রেনের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত ইউক্রেনের বয়সভিত্তিক দলের হয়ে খেলার পর, তিনি ২০২২ সালে ইউক্রেনের হয়ে আন্তর্জাতিক পর্যায়ে অভিষেক করেছেন; ইউক্রেনের জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।  প্রারম্ভিক জীবন মিখাইলো পেত্রোভিচ মুদ্রিক ২০০১ সালের ৫ই জানুয়ারি তারিখে ইউক্রেনের ক্রাসনোহরাদে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মুদ্রিক ইউক্রেন অনূর্ধ্ব-১৬, ইউক্রেন অনূর্ধ্ব-১৭, ইউক্রেন অনূর্ধ্ব-১৯ এবং ইউক্রেন অনূর্ধ্ব-২১ দলের হয়ে খেলার মাধ্যমে ইউক্রেনের প্রতিনিধিত্ব করেছেন। ২০১৬ সালে তিনি ইউক্রেন অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ইউক্রেনের বয়সভিত্তিক দলের হয়ে তিনি প্রায় ৬ বছরে ৪৪ ম্যাচে অংশগ্রহণ করে ১৪টি গোল করেছেন।  পরিসংখ্যান আন্তর্জাতিক   দল  সাল  ম্যাচ  গোল ইউক্রেন  ২০২২  ৮  ০ সর্বমোট  ৮  ০  তথ্যসূত্র  বহিঃসংযোগ                     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ইউক্রেনীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ইউক্রেনের আন্তর্জাতিক যুব ফুটবলার বিষয়শ্রেণী:ইউক্রেনের আন্তর্জাতিক ফুটবলার বিষয়শ্রেণী:ফুটবল ক্লাব শাখতার দোনেৎস্কের খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ফুটবল উইঙ্গার বিষয়শ্রেণী:ইউক্রেনীয় প্রিমিয়ার লিগের খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:উয়েফা কনফারেন্স লিগ বিজয়ী খেলোয়াড় বিষয়শ্রেণী:ইউক্রেনের অনূর্ধ্ব-২১ আন্তর্জাতিক ফুটবলার
আলিয়াঞ্জা ফেমিনিনা ছিল একটি কলম্বিয়ান নারী অধিকার সংগঠন। এটি ১৯৪৫ সালে প্রতিষ্ঠিত হয়। ইউনিয়ন ফেমিনিনা ডি কলম্বিয়ার পাশাপাশি এটি কলম্বিয়ায় নারীদের ভোটাধিকার জন্য প্রচারণা চালানো দুটি প্রধান নারী সংগঠনের একটি ছিল।  আলিয়াঞ্জা ফেমিনিনা এর উদ্দেশ্য ছিল নারী অধিকার, বিশেষত নারীদের ভোটাধিকার এবং পূর্ণ নাগরিকত্বের জন্য প্রচারণা চালানো। এর ঘোষিত উদ্দেশ্য ছিল "পূর্ণ নাগরিকত্ব এবং অধিকার পাওয়ার সাধারণ লক্ষ্যকে কেন্দ্র করে সমস্ত কলম্বীয় নারীদের একত্রিত করা।" আলিয়াঞ্জা ফেমিনিনার অনেক সদস্য সমাজতন্ত্রীদের সাথে সংযুক্ত ছিল। তবে তাদের উদ্দেশ্য ছিল সব রাজনৈতিক মতাদর্শের মহিলাদের একত্রিত করা।  ১৯৫৪ সালে কলম্বিয়ায় মহিলাদের ভোটাধিকার চালু করা হয়।   তথ্যসূত্র   বিষয়শ্রেণী:১৯৪৫-এ প্রতিষ্ঠিত সংগঠন বিষয়শ্রেণী:নারীবাদ ও ইতিহাস বিষয়শ্রেণী:নারীবাদ বিষয়শ্রেণী:রাজনৈতিক সংগঠন
কালকা নদীর যুদ্ধ ( বিতভা না রিয়েকিয়ে কালকিয়ে;  বিতভা না রিচশি কালকা) জেবে ও সুবুতাইয়ের নেতৃত্বাধীন মোঙ্গল সাম্রাজ্যের সৈন্যবাহিনী এবং কিয়েভ ও গ্যালিসিয়াসহ বেশ কয়েকটি রুশ রাজ্যের সম্মিলিত সৈন্যবাহিনীর মধ্যে সংঘটিত হয়। সম্মিলিত রুশ বাহিনীর নেতৃত্ব দিয়েছিলেন যৌথভাবে মাস্তিস্লাভ দ্য বোল্ড এবং তৃতীয় মাস্তিস্লাভ। যুদ্ধটি ১২২৩ সালের ৩১ মে বর্তমান ইউক্রেনের দনেতস্ক প্রদেশের কালকা নদীর তীরে সংঘটিত হয় এবং যুদ্ধটিতে মোঙ্গলরা সম্পূর্ণরূপে বিজয়ী হয়।  মধ্য এশিয়ায় মোঙ্গল আক্রমণ এবং খাওয়ারেজমীয় সাম্রাজ্যের পতনের পর সেনাপতি জেবে ও সুবুতাইয়ের নেতৃত্বে একটি মোঙ্গল বাহিনী ইরাক-ই-আজমের দিকে অগ্রসর হয়। জেবে ককেশাস হয়ে মূল বাহিনীতে প্রত্যাবর্তনের আগে কয়েক বছর তাঁর বিজয়াভিযান চালিয়ে যাওয়ার জন্য মোঙ্গল সম্রাট চেঙ্গিস খানের কাছে অনুমতি প্রার্থনা করেন। চেঙ্গিসের উত্তরের অপেক্ষায় থাকাকালে সেনাপতিদ্বয় জর্জিয়া আক্রমণ করেন এবং রাজ্যটির রাজাকে হত্যা করেন। চেঙ্গিস তাঁদের অভিযান চালিয়ে যাওয়ার অনুমতি প্রদান করেন। এরপর তাঁরা ককেশাসের উপজাতিদের একটি সম্মিলিত জোটকে পরাজিত করেন এবং তারপর কিউমানদের পরাজিত করেন। কিউমানদের খান তাঁর জামাতা গ্যালিসিয়া-ভোলহিনিয়ার মাস্তিস্লাভ দ্য বোল্ডের দরবারে আশ্রয় নেন এবং মোঙ্গলদের বিরুদ্ধে যুদ্ধে তাঁকে সাহায্য করতে রাজি করান। মাস্তিস্লাভ দ্য বোল্ড মোঙ্গল আক্রমণ প্রতিহত করার জন্য বিভিন্ন রুশ রাজ্যের সমন্বয়ে একটি মিত্রজোট গঠন করে।  সম্মিলিত রুশ বাহিনী প্রথমে মোঙ্গল বাহিনীর একাংশকে পরাজিত করে। মোঙ্গলরা যুদ্ধকৌশলের অংশ হিসেবে কয়েক দিন যাবৎ পশ্চাৎপসরণের অভিনয় করে এবং তাদের পশ্চাদ্ধাবনকারী রুশ বাহিনী কয়েক ভাগে বিভক্ত হয়ে পড়ে। মোঙ্গলরা কালকা নদীর তীরে থামে এবং যুদ্ধের জন্য প্রস্তুত হয়। মাস্তিস্লাভ দ্য বোল্ড ও তাঁর কিউমান মিত্ররা অবশিষ্ট বাহিনীর জন্য অপেক্ষা না করেই মোঙ্গলদের আক্রমণ করেন ও পরাজিত হন। এর ফলে সৃষ্ট অরাজক পরিস্থিতিতে আরো কয়েকটি রুশ রাজ্যের সৈন্যবাহিনী পরাজিত হয়। কিয়েভের তৃতীয় মাস্তিস্লাভ একটি সুরক্ষিত শিবিরে প্রত্যাবর্তন করতে বাধ্য হন। তিন দিন মোঙ্গলদের প্রতিরোধ করার পর তিনি তাঁর নিজের লোকেদের সুরক্ষার প্রতিশ্রুতির বিনিময়ে আত্মসমর্পণ করেন। কিন্তু আত্মসমর্পণ করার পরপরই মোঙ্গলরা তৃতীয় মাস্তিস্লাভ ও তাঁর লোকেদের হত্যা করে। মাস্তিস্লাভ দ্য বোল্ড পালিয়ে যান, আর মোঙ্গলরাও এশিয়ায় ফিরে গিয়ে চেঙ্গিস খানের সঙ্গে যোগ দেয়।   আরও দেখুন    তথ্যসূত্র
thumb|জর্ডানে সেহরির জন্য টেবিলে কী কী খাবার পরিবেশন করা হয় তার একটি উদাহরণ।  সেহরি বা সেহেরি বা সাহরী () হল রমযান মাসে অথবা যে কোন দিন সাওম পালনের উদ্দেশ্যে ফজরের নামাজ বা ঊষার পূর্বে বা ভোরের পূর্বে গ্রহণ করা খাবার। সেহেরি শব্দটি আরবি শব্দ সাহুর () থেকে এসেছে। ইসলামি রীতি অনুসারে, দিনের অন্যান্য তিনটি প্রধান খাবারের (নাস্তা, দুপুরের খাবার, রাতের খাবারের) পরিবর্তে রমজান মাসে দুটি প্রধান খাবার খাওয়া হয় - একটি হলো সুহুর, অপরটি হলো ইফতার। কোনো কোনো স্থানে ইফতারের পর রাতে আরেক দফা রাতের খাবারও খাওয়া হয়।  রমজান মাসে ভোর থেকে সূর্যাস্ত পর্যন্ত রোজা রাখার পূর্বে সেহরি হলো শেষ খাবার। রোজার সময় যে ক্লান্তি বা খিটখিটে ভাব আসতে পারে, ইসলামি বিশ্বাস অনুযায়ী সেহরি সেই সমস্যাগুলো এড়াতে সাহায্য করে এবং বরকম বয়ে আনে। সহীহ আল-বুখারীর একটি হাদিসে বর্ণিত আছে যে, আনাস ইবনে মালিক (রা.) বলেছেন, "নবীজি (সা.) বলেছেন, 'সেহরি খাও, কেননা সেহরির মধ্যে অনেক কল্যাণ নিহিত রয়েছে।"বুখারী: বই ৩: খণ্ড ৩১: হাদিস ১৪৬ (উপবাস)।   মুসাহারাতি  মুসাহারাতি হলেন এমন একজন ব্যক্তি যিনি রমজান মাসে সেহরি ও ফজরের নামাজের জন্য মানুষকে ঘুম থেকে জাগিয়ে তোলেন। ইসলামী ইতিহাস অনুযায়ী, বিলাল ইবনে রাবাহ ছিলেন প্রথম মুসাহারাতি। তিনি রাতের বেলায় রাস্তায় রাস্তায় ঘুরে বেড়াতেন এবং মানুষকে জাগিয়ে তুলতেন।  একজন সিরিয়ার দামেস্কের মুসাহারাতি তাঁর পেশা সম্পর্কে বর্ণনা করে বলেন, "রমজানের পবিত্র মাসে আমার কাজ হলো দামেস্কের পুরানো শহরে মানুষকে নামাজ এবং সেহরির খাবারের জন্য জাগিয়ে তোলা।" লেবালনের সিডনের একজন মুসাহারাতির মতে, প্রত্যেক মুসাহারাতির শারীরিক সুস্থতা, ভালো স্বাস্থ্য থাকা উচিত কারণ তাকে প্রতিদিন দীর্ঘ পথ হাঁটতে হয়। তাঁর উচ্চ কণ্ঠস্বর এবং ভালো ফুসফুসের ক্ষমতা থাকা উচিত, পাশাপাশি কবিতা আবৃত্তি করার যোগ্যতাও থাকতে হবে। একজন মুসাহারাতিকে ঘুমন্তদের জাগিয়ে তোলার জন্য সারারাত আল্লাহর কাছে দোয়া করা উচিত।"  মুসাহারাতির এই ঐতিহ্য মিশর, সিরিয়া, সুদান, সৌদি আরব, জর্ডান, ভারত, পাকিস্তান, বাংলাদেশ এবং ফিলিস্তিনে প্রচলিত আছে। বর্তমানে শহরাঞ্চলে এই প্রথাটি অনেকটা হ্রাস পেলেও গ্রামাঞ্চলে এখনো এটি দেখা যায়। বেশ কিছু কারণে মুসাহারাতির সংখ্যা ধীরে ধীরে কমে যাচ্ছে। মুসলমানরা দেরি করে ঘুমান, সেহরির জন্য জাগতে অ্যালার্ম ঘড়ির মতো প্রযুক্তির ব্যবহার এবং শহরগুলোর আকার ও আয়তন বেড়ে যাওয়ায় মুসাহারাতির আওয়াজ শোনা কঠিন হয়ে পড়ছে। তবে, কসিদা গানের পুরনো ঢাকাইয়া ঐতিহ্য এখনও বাংলাদেশের পুরান ঢাকার রাস্তায় দেখা যায়।  ইন্দোনেশিয়ায়, সেহরির খাবার খাওয়ার জন্য বাড়ির লোকজনকে জাগিয়ে তুলতে কেনটোঙ্গান (এক ধরনের বাদ্যযন্ত্র) ব্যবহার করা হয়।  বাংলাদেশসহ অনেক দেশে এখন, সেহরি সময় মসজিদ থেকে মাইক দিয়ে ডেকে জাগিয়ে তোলা হয়। এছাড়া কিছুক্ষণ পর পর সেহরি শেষ হতে কত সময় বাকি আছে তা ঘোষণা করা হয়। একই সাথে বিভিন্ন ইসলামি গজল, গান পরিবেশন করা হয়।  তথ্যসূত্র   বহিঃসংযোগ   বিষয়শ্রেণী:রমজান বিষয়শ্রেণী:রোজা বিষয়শ্রেণী:ইসলাম বিষয়শ্রেণী:ধর্মীয় খাদ্য ও পানীয় বিষয়শ্রেণী:ইসলামি পরিভাষা
অরিন্দম শিবেন্দ্রনারায়ণ দাস (জন্ম ১৬ অক্টোবর ১৯৮১) হলেন একজন ভারতীয় ক্রিকেটার যিনি ঘরোয়া ক্রিকেটে বাংলার হয়ে খেলেন। তিনি একজন ডানহাতি উদ্বোধনী ব্যাটসম্যান। ২০০১ সালের ফেব্রুয়ারিতে, দাস ভারত অনূর্ধ্ব-১৯ ক্রিকেট দলের হয়ে ইংল্যান্ড অনূর্ধ্ব -১৯ ক্রিকেট দলের বিপক্ষে দুটি ওডিআই খেলেন।Under-19 ODI Matches played by Arindam Das   তথ্যসূত্র    বহিঃসংযোগ      বিষয়শ্রেণী:কলকাতা থেকে আগত ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:পূর্বাঞ্চলের ক্রিকেটার বিষয়শ্রেণী:বাংলার ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:অপর্যালোচিত অনুবাদসহ পাতা
নীচে ইকুয়েডরের সংবাদপত্রগুলির একটি তালিকা রয়েছে।   সংবাদপত্রের তালিকা  আমবাতো   এল হেরাল্ডো  বাবাহোয়ো   ক্লেরিন  বাহিয়া দে কারাকুয়েজ   এল গ্লোবো  কুয়েঙ্কা   এল মারকুরিও  লা তারডে   এল তিয়েম্পো  গালাপাগোস দ্বীপপুঞ্জ   এল কলোনো  গুয়াকুইল   ডায়ারিও এক্সট্রা https://web.archive.org/web/20070406202350/http://diario-extra.com/  ডায়ারিও সুপার  এক্সপ্রেসো http://www.expreso.ec  এল ফিনান্সিয়েরো https://web.archive.org/web/19980701105112/http://www.elfinanciero.com/  এল মেরিডিয়ানো http://www.meridiano.net  এল মেট্রো https://web.archive.org/web/20071005165511/http://www.elmetrodeguayaquil.com/  পিপি এল ভারদাদিরো http://www.ppelverdadero.com.ec  লা সেগুন্ডা ডেল মেরিডিয়ানো  এল তেলগ্রাফো   এল ইউনিভার্সো  ইবারা   দিয়ারিও ডেল নোর্তে https://web.archive.org/web/20161003065808/http://diarioelnorte.ec/  লা ভারদাদ  লতাকুঙ্গা   লা গ্যাসেটা  লোজা   ক্রনিকা দে লা তারদে http://www.cronica.com.ec  এল সিগলো  মাকাস   এল অবজারভেটর  মাচালা   এল কোরিও  এল ন্যাসিয়োনাল  লা ওপিনিওন  মান্টা   এল মার্কুরিও দে মানতা   এল মেট্রোপলিটানো  মিলাগ্রো   প্রেনসা লা ভারদাদ http://www.prensalaverdad.com  পোর্টোভিজো   এল ডায়ারিও  কুয়েভেদো   একোস  এল প্ল্যানেটা  কুইটো   এল কমারসিও  লা হোরা  হোয়  মেট্রো হোয় https://web.archive.org/web/20070513023757/http://www.metrohoy.com.ec/  কুইটো উইকলি   আলটিমাস নোটিসিয়াস  রিওবাম্বা   লস অ্যান্ডিস  এল এসপেক্টাডর  লা প্রেনসা http://www.laprensa.com.ec  তুলকান   লা ন্যাসিওন   আরো দেখুন   সংবাদপত্রের তালিকা   আরও পড়া      তথ্যসূত্র    বহিঃসংযোগ     বিষয়শ্রেণী:দেশ অনুযায়ী সংবাদপত্রের তালিকা *
অ্যাডমিরাল (অব.) মোহাম্মদ নিজামউদ্দিন আহমেদ (জন্ম: ১৯৬০) বাংলাদেশ নৌবাহিনীর ১৫তম প্রধান। সাবেক প্রধান অ্যাডমিরাল মুহাম্মদ ফরিদ হাবিবের অবসর গ্রহণের পর ২০১৫ সালের ২৭ জানুয়ারি তিনি নৌ বাহিনীর প্রধান হিসেবে দায়িত্বগ্রহণ করেন।http://www.kalerkantho.com/online/national/2016/01/27/318114  জন্ম মোহাম্মদ নিজামউদ্দিন আহমেদ ১৯৬০ সালে পূর্ব পাকিস্তানের (বর্তমান বাংলাদেশ) মাদারীপুরে জন্মগ্রহণ করেন। তার বাবা এম এ রশিদ ও মা ফজিলাতুন্নেসা। তার বাবা একজন স্কুল শিক্ষক ছিলেন।  শিক্ষাজীবন মোহাম্মদ নিজামউদ্দিন আহমেদ মাদারীপুর ইউনাইটেড ইসলামিয়া সরকারি উচ্চ বিদ্যালয় থেকে ১৯৭৬ সালে এসএসসি পরীক্ষায় এবং ১৯৭৮ সালে মাদারীপুর সরকারি নাজিমউদ্দিন কলেজ হতে এইচএসসি পরীক্ষায় উত্তীর্ণ হন।  কর্মজীবন ১৯৭৯ সালের ৩০ জানুয়ারি তিনি নৌ বাহিনীতে যোগ দেন। যুগোস্লাভিয়ার মার্শাল টিটো একাডেমি থেকে তিনি গ্রেজুয়েশন সম্পন্ন করেছেন।দৈনিক ইত্তেফাক ১৯৮১ সালের ১ আগস্ট তিনি কমিশন লাভ করেন।  তিনি জাতীয় প্রতিরক্ষা কলেজ থেকে এনডিসি কোর্স সম্পন্ন করেছেন। এছাড়াও কর্মজীবনে তিনি ফ্রান্স, যুক্তরাষ্ট্র, কানাডাসহ বিভিন্ন দেশে পেশাগত কোর্স সম্পন্ন করেছেন।    তিনি বিভিন্ন নৌ ঘাটির কমান্ডের দায়িত্ব পালন করেছেন। চট্টগ্রামের নৌবাহিনীর সবচেয়ে বড় কমান্ডের দায়িত্ব তিনি পালন করেছেন। দৈনিক যুগান্তর নৌবাহিনীতে তিনি প্রশিক্ষক হিসেবেও কাজ করেছেন। এছাড়াও তিনি জাতিসংঘ শান্তি মিশনে দায়িত্বের অংশ হিসেবে আইভরি কোস্টে সামরিক পর্যবেক্ষক হিসেবে কাজ করেছেন।  ২০১২ সালে তিনি চট্টগ্রাম বন্দর কর্তৃপক্ষের চেয়ারম্যান হিসেবে যোগ দেন। পায়রা বন্দরেও তিনি চেয়ারম্যান হিসেবে দায়িত্ব পালন করেছেন।দৈনিক প্রথম আলো  ব্যক্তিগত জীবন মোহাম্মদ নিজামউদ্দিন আহমেদের স্ত্রী নাজমুন নাহার। এই দম্পতির দুইটি পুত্রসন্তান রয়েছে।  তথ্যসূত্র  |-  বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম বিষয়শ্রেণী:নৌবাহিনী প্রধান (বাংলাদেশ) বিষয়শ্রেণী:মাদারীপুর জেলার ব্যক্তি বিষয়শ্রেণী:বাংলাদেশী অ্যাডমিরাল বিষয়শ্রেণী:১৯৬০-এর দশকে জন্ম
সার্বীয় ভাষা হল মূলত সার্বদের দ্বারা ব্যবহৃত সার্বো-ক্রোয়েশীয় ভাষার মান্য বা প্রমিত সংস্করণ।David Dalby, Linguasphere (1999/2000, Linguasphere Observatory), pg. 445, 53-AAA-g, "Srpski+Hrvatski, Serbo-Croatian".Benjamin W. Fortson IV, Indo-European Language and Culture: An Introduction, 2nd ed. (2010, Blackwell), p. 431, "Because of their mutual intelligibility, Serbian, Croatian, and Bosnian are usually thought of as constituting one language called Serbo-Croatian."Václav Blažek, "On the Internal Classification of Indo-European Languages: Survey" retrieved 20 Oct 2010 , pp. 15–16. এটি সার্বিয়ার সরকারি ও জাতীয় ভাষা, বসনিয়া ও হার্জেগোভিনার তিনটি সরকারি ভাষার একটি এবং মন্টিনিগ্রোর সহ-আধিকারিক ভাষা, যেখানে এটি জনসংখ্যার আপেক্ষিক সংখ্যাগরিষ্ঠদের দ্বারা কথিত।Montenegro Census 2011 data, Montstat,  এটি ক্রোয়েশিয়া, উত্তর ম্যাসেডোনিয়া, রোমানিয়া, হাঙ্গেরি, স্লোভাকিয়া এবং চেক প্রজাতন্ত্রের স্বীকৃত সংখ্যালঘু ভাষা।  মান্য বা প্রমিত সার্বীয় ভাষা সার্বো-ক্রোয়েশীয়ের সর্বাধিক বিস্তৃত উপভাষা শ্‌তোকাভিয়ানের উপর ভিত্তি করে গঠিত হয়েছে (আরও বিশেষত শুমাদিয়া-ভয়ভদিনা ও পূর্ব হার্জেগোভিনার উপভাষার উপর ভিত্তি করে), যা মান্য বা প্রমিত ক্রোয়েশীয়, বসনীয় ও মন্টিনিগ্রীয় সংস্করণসমূহের ভিত্তিSerbian, Croatian, Bosnian, Or Montenegrin? Or Just 'Our Language'? , Radio Free Europe/Radio Liberty, February 21, 2009  এবং তাই ক্রোয়াট, বশনিয়াক, সার্ব ও মন্টিনিগ্রীয়দের সাধারণ ভাষার ঘোষণাটি ২০১৭ সালে প্রস্তাবিত হয়। (NSK). (FFZG) সার্বদের দ্বারা উচ্চারিত অন্যান্য উপভাষা হল দক্ষিণ-পূর্ব সার্বিয়ার তরলাকীয়, যা পূর্বদিকে ম্যাসেডোনীয় ও বুলগেরীয়তে রূপান্তরিত হয়েছে।  সার্বীয় হল কার্যত একমাত্র ইউরোপীয় মান্য বা প্রমিত ভাষা, যার ভাষাভাষীরা সিরিলীয় ও লাতিন উভয় বর্ণমালা ব্যবহার করে পুরোপুরি কার্যকরীভাবে ডিগ্রাফিক হয়। সার্বীয় সিরিলীয় বর্ণমালা ১৮১৪ সালে সার্বীয় ভাষাতত্ত্ববিদ ভুক কারাজিচ্য তৈরি করেন। তিনি ল্যুদেভিত গায়-এর ক্রোয়েশীয় লাতিন বর্ণমালা দেখে এবং ইয়ের্নেয় কোপিতার ও সাভা মর্কাল্যের দ্বারা অনুপ্রাণিত হয়ে 'এক ধ্বনি, এক বর্ণ' নীতির ভিত্তিতে বর্ণমালাটি তৈরি করেন।  টীকা  তথ্যসূত্র  বহিঃসংযোগ  মৌলিক শব্দভাণ্ডারের শব্দের স্বদেশ তালিকা (উইকশনারি স্বদেশ তালিকা পরিশিষ্ট থেকে) সংস্কৃতির একটি উপকরণ ও জাতীয় ইতিহাসের পণ্য হিসাবে মান্য ভাষা-প্রজেক্ট রাস্টকয়ে ভাষাতত্ত্ববিদ পাভেল আইভিসি-এর একটি নিবন্ধ একটি মৌলিক সার্বীয় শব্দগুচ্ছ   বিষয়শ্রেণী:সার্বীয় ভাষা বিষয়শ্রেণী:বসনিয়া ও হার্জেগোভিনার ভাষা বিষয়শ্রেণী:মন্টিনিগ্রোর ভাষা বিষয়শ্রেণী:সার্বিয়ার ভাষা বিষয়শ্রেণী:ক্রোয়েশিয়ার ভাষা বিষয়শ্রেণী:স্লোভেনিয়ার ভাষা বিষয়শ্রেণী:উত্তর মেসিডোনিয়ার ভাষা বিষয়শ্রেণী:কসভোর ভাষা বিষয়শ্রেণী:রোমানিয়ার ভাষা বিষয়শ্রেণী:হাঙ্গেরির ভাষা
দেওধর ট্রফি ভারতের একটি ক-তালিকাভুক্ত ঘরোয়া ক্রিকেট প্রতিযোগিতা। এই প্রতিযোগিতা ভারতীয় ক্রিকেটের গ্রান্ড ওল্ড ম্যান ডি বি দেওধরের নামাঙ্কিত।  পরিসংখ্যান  মৌসুম  বিজয়ী  রানার আপ  সর্বাধিক রান  সর্বাধিক পঞ্চাশ (বা বেশি)  সর্বাধিক উইকেট  ফাইনাল ম্যাচ ভেন্যু  উৎস ২০১১-১২  পশ্চিমাঞ্চল  উত্তরাঞ্চল  কেদার যাদব (১৮১)  কেদার যাদব ও চেতেশ্বর পুজারা (২)  ইকবাল আব্দুল্লাহ (১০)  হিমাচল প্রদেশ ক্রিকেট সংস্থা স্টেডিয়াম  ২০১১-১২ ২০১২-১৩  পশ্চিমাঞ্চল  উত্তরাঞ্চল  উন্মুক্ত চাদ (১৪৪)  উন্মুক্ত চাদ, কেদার যাদব ও যুবরাজ সিং (২)  অভিমন্যু মিঠুন ও অমিত মিশ্র (৫)  নেহৰু ষ্টেডিয়াম, গুয়াহাটি  ২০১২-১৩ ২০১৩-১৪  পশ্চিমাঞ্চল  উত্তরাঞ্চল  চেতেশ্বর পুজারা (১৩৫)  চেতেশ্বর পুজারা (২)  পিযুষ চাওলা (৯)  ড. ওয়াই. এস. রাজশেখর রেড্ডি এসিএ–ভিডিসিএ ক্রিকেট স্টেডিয়াম  ২০১৩-১৪ ২০১৪-১৫  পূর্বাঞ্চল  পশ্চিমাঞ্চল  মনোজ তিওয়ারি (২২৬)  মনোজ তিওয়ারি ও বাবা অপরাজিৎ (২)  অশোক দিন্দা (৬)  ওয়াংখেড়ে স্টেডিয়াম  ২০১৪-১৫ ২০১৫-১৬  ভারত এ  ভারত বি  কেদার যাদব (১৫৬)  ফৈজ ফজল (২)  অমিত মিশ্র (৭)  গ্রীন পার্ক স্টেডিয়াম, কানপুর  ২০১৫-১৬ ২০১৬-১৭  তামিলনাড়ু  ভারত বি  দিনেশ কার্তিক (২৪৭)  নারায়ণ জগদীশন (৩)  ধবল কুলকার্নি (১১)  ড. ওয়াই. এস. রাজশেখর রেড্ডি এসিএ–ভিডিসিএ ক্রিকেট স্টেডিয়াম, বিশাখাপত্তনম  ২০১৬-১৭ ২০১৭-১৮            হিমাচল প্রদেশ ক্রিকেট সংস্থা স্টেডিয়াম     বহিঃসংযোগ   Crichome - News, discussions about League Cricket, Indian Cricket League, Indian Premier League  Breaking Cricket Stories - Discover, Score & Discuss | Runoutt  Deodhar Trophy Winners  বিষয়শ্রেণী:ভারতের ঘরোয়া ক্রিকেট প্রতিযোগিতা বিষয়শ্রেণী:লিস্ট এ ক্রিকেট প্রতিযোগিতা
সূর্যশেখর গঙ্গোপাধ্যায় (জন্ম: ২৪ ফেব্রুয়ারি ১৯৮৩) একজন ভারতীয় দাবা গ্র্যান্ডমাস্টার । তার সর্বোচ্চ ইএলও রেটিং ছিল ২৬৭৬ (জুলাই, ২০০৬)। তিনি ১৬ বছর বয়সে একজন আন্তর্জাতিক মাস্টার এবং ১৯ বছর বয়সে একজন গ্র্যান্ডমাস্টার হয়েছিলেন। তিনি জাতীয় ও আন্তর্জাতিক টুর্নামেন্টে ৪০টি স্বর্ণ, ২১টি স্বতন্ত্র রৌপ্য এবং ৬টি স্বতন্ত্র ব্রোঞ্জ পদক জিতেছেন। তিনি এশিয়ান নেশনস অনলাইন কাপ ২০২০-এ ভারতীয় দলের অধিনায়কও ছিলেন, যা ২য় স্থান অর্জন করেছিল।  দলগত প্রতিযোগিতায় তিনি ১২টি স্বর্ণ, চারটি রৌপ্য এবং তিনটি ব্রোঞ্জ পদক জিতেছেন। তার সাম্প্রতিক কিছু অর্জন হল হুনান ইন্টারন্যাশনাল ওপেন (২০১৯) এ স্বতন্ত্র স্বর্ণ জয়,  কাজাখস্তানের আস্তানায় ওয়ার্ল্ড টিম চ্যাম্পিয়নশিপে ব্যক্তিগত স্বর্ণ জয় (২০১৯),  ন্যাশনাল টিম চ্যাম্পিয়নশিপ কলকাতা (২০১৯), বিনহাই ইন্টারন্যাশনাল ওপেনে ব্রোঞ্জ, চীন (২০১৮) এবং ইরানে ক্লাসিক্যাল এবং র‍্যাপিড উভয় ক্ষেত্রে এশিয়ান টিম চ্যাম্পিয়নশিপে ব্রোঞ্জ (২০১৮)।  খেলাধুলায় অসামান্য কৃতিত্বের জন্য ভারত সরকার তাকে ২০০৫ সালে মর্যাদাপূর্ণ অর্জুন পুরস্কারে ভূষিত করেছে। তিনি ২০১৫ সালে পশ্চিমবঙ্গের দ্বিতীয় সর্বোচ্চ বেসামরিক পুরস্কার "বঙ্গভূষণ" পুরস্কৃত হন। এছাড়াও তিনি পশ্চিমবঙ্গ সরকারের কাছ থেকে ২০১৩ সালে "খেল সম্মান" পুরস্কার এবং ২০০৯ সালে বাংলার ক্রীড়াবিদ শ্রেষ্ঠ হিসেবে "সেরা বাঙ্গালী" পুরস্কারে ভূষিত হন।  তিনি ছয়বার জাতীয় চ্যাম্পিয়ন (২০০৩-২০০৮) এবং ২০০৯ সালে এশিয়ান চ্যাম্পিয়ন ছিলেন। তিনি সেকেন্ডের দলে কাজ করেছিলেন যেটি বিশ্বনাথন আনন্দকে ২০০৮, ২০১২ এবং ২০১২ সালে যথাক্রমে ভ্লাদিমির ক্রামনিক , ভেসেলিন টোপালভ এবং বরিস গেলফান্ডের বিরুদ্ধে বিশ্ব চ্যাম্পিয়নশিপ ম্যাচ জেতাতে সহায়তা করেছিল।  ২০২৪ সালে, দাবারু নামে তার জীবন থেকে অনুপ্রাণিত একটি চলচ্চিত্র মুক্তি পেয়েছে। ছবিটির পরিচালক পথিকৃৎ বসু ।  তথ্যসূত্র   বহিঃসংযোগ   Surya Shekhar Ganguly chess games at 365Chess.com    Sagar Shah (2015-05-10). "Interview with Surya Shekhar Ganguly". ChessBase  Ganguly's Interview on Anand-Topalov Match 2010 The Telegraph  বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:কলকাতার ব্যক্তি বিষয়শ্রেণী:বাঙালি দাবাড়ু বিষয়শ্রেণী:ভারতীয় দাবাড়ু বিষয়শ্রেণী:দাবার গ্র্যান্ডমাস্টার বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:দাবা অলিম্পিয়াডে অংশগ্রহণকারী খেলোয়াড় বিষয়শ্রেণী:২০১০ এশিয়ান গেমসের দাবাড়ু বিষয়শ্রেণী:এশিয়ান গেমসের দাবায় পদক বিজয়ী বিষয়শ্রেণী:অর্জুন পুরস্কার প্রাপক বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয় বিষয়শ্রেণী:২০১০ এশিয়ান গেমসের পদক বিজয়ী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ১৮:৫১, ৭ সেপ্টেম্বর ২০২৩ (ইউটিসি) অ্যালেক্সিস লাভ   – (অপসারণের প্রস্তাবনা দেখুনলগ দেখুন) () উল্লেখযোগ্যতা। যেহেতু, পর্নবায়ো উল্লেখযোগ্যতার মানদণ্ড নয়। ‍~ কাপুদান পাশা (বার্তা - অবদান) ০৪:০৭, ৩১ আগস্ট ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।